ಗೊಮೆಜ್ ಟೆಕ್ಸಾಸ್ ನ ಗ್ರಾಂಡ್ ಪ್ರೈರೀಯಲ್ಲಿ ರಿಕಾರ್ಡೊ ಗೊಮೆಜ್ ಮತ್ತು ಮಾನ್ಡಿ ಟೀಫಿ (ಅಲಿಯಾಸ್ ಕಾರ್ನೆಟ್)ಯ ಮಗಳಾಗಿ ಜನಿಸಿದಳು, ಈಕೆಯ ತಾಯಿ ಒಬ್ಬ ಪೂರ್ವ ರಂಗಭೂಮಿ ನಟಿ. ಗೊಮೆಜ್‌ಗೆ ಜನ್ಮ ನೀಡಿದಾಗ ಅವಳಿಗೆ ಕೇವಲ 16 ವರ್ಷ ವಯಸ್ಸು. 
ಗೊಮೆಜ್ ಅವರಿಗೆ ಏಕೈಕ ಪುತ್ರಿ. ಗೊಮೆಜ್‌ನ ಹೆತ್ತ ತಂದೆ ತಾಯಿ ಅವಳು ಐದು ವರ್ಷದವಳಿದ್ದಾಗ 1997ರಲ್ಲಿ ವಿಚ್ಛೇದನ ಪಡೆದರು. ಆಕೆಯ ತಾಯಿ ಮ್ಯಾನ್ಡಿ 2006ರಲ್ಲಿ ಬ್ರಯಾನ್ ಟೀಫಿಯನ್ನು ಮರು ಮದುವೆಯಾದರು. ಗೊಮೆಜ್‌ಳಿಗೆ ತೆಜನೋ ಗಾಯಕಿ ಸೆಲೆನಾಳ ಹೆಸರನ್ನೇ ಇಡಲಾಗಿದೆ. ಈಕೆಯ ತಂದೆ ಮೆಕ್ಸಿಕನ್ ಮೂಲದವರು ಮತ್ತು ತಾಯಿ ಇಟಾಲಿಯನ್ ವಂಶದವರು. ಗೊಮೆಜ್ ಹೇಳುವಂತೆ ಅವಳು ಚಿಕ್ಕವಳಿದ್ದಾಗ ರಂಗಭೂಮಿ ನಾಟಕಗಳಲ್ಲಿ ತನ್ನ ತಾಯಿಯ ಅಭಿನಯವನ್ನು ವೀಕ್ಷಿಸುತ್ತಾ ಅದರೆಡೆಗೆ ಆಸಕ್ತಿಯನ್ನು ಬೆಳಸಿಕೊಂಡಳು. "ನನ್ನ ತಾಯಿ[ಮ್ಯಾನ್ಡಿ] ನಾಟಕಗಳಲ್ಲಿ ಹೆಚ್ಚಾಗಿ ಪಾತ್ರ ಮಾಡುತ್ತಿದ್ದರು, ಮತ್ತು ನಾನು ಅವರ ಪೂರ್ವಾಭ್ಯಾಸವನ್ನು ವೀಕ್ಷಿಸುತ್ತಿದ್ದೆ. ಅವರು ಪ್ರದರ್ಶನಕ್ಕೆ ತಯಾರಾಗಲು ಪ್ರಸಾಧನ ಸಾಮಗ್ರಿ ಲೇಪಿಸಿಕೊಳ್ಳುತ್ತಿದ್ದ ಹಾಗೆ, ನಾನು ಅವರ ಹಿಂದೆ ಕೂತು ಬಣ್ಣ ಹಚ್ಚಿಕೊಳ್ಳುತ್ತಿದ್ದೆ. ಅವರು ಹೇಳುತ್ತಿದ್ದರು, 'ನನ್ನ ಸಾಲುಗಳನ್ನು ನನಗಿಂತ ಹೆಚ್ಚಾಗಿ ನೀನು ಜ್ಞಾಪಕದಲ್ಲಿಟ್ಟುಕೊಂಡಿದ್ದೀಯ!' [...] ಒಂದು ದಿನ ನಾನು ಹೇಳಿದೆ [ಅವರಿಗೆ], "ನಾನು ನಿಮ್ಮ ಹಾಗೆ ಆಗಬೇಕು!."

ಲೋಕೋಪಕಾರ
ಆರಂಭಿಕ ಜೀವನ
ಉದ್ಯಮಶೀಲತೆ
ನಟನೆ